**O B E C K O T E Š O V Á**

Obecný úrad Kotešová, 013 61 Kotešová 325, 041/5575843

 V Kotešovej dňa 10. 3. 2020

**OPATRENIE OBCE KOTEŠOVÁ V SÚVISLOSTI SO ŠÍRENÍM PRENOSNÉHO OCHORENIA COVID – 19 NA ÚZEMÍ OBCE KOTEŠOVÁ**

 Obec Kotešová, zastúpená starostom obce PhDr., Mgr. Petrom Mozolíkom, na základe Rozhodnutia Úradu verejného zdravotníctva Slovenskej republiky zo dňa 9. 3. 2020 v zmysle § 48 ods. 4 písm. d) zákona č. 355/2007 Z.z. a podľa § 47 zákona č. 71/1967 Zb. o správnom konaní (správny poriadok) v znení neskorších predpisov v súvislosti so zákazom pre všetky fyzické osoby, fyzické osoby – podnikatelia a právnickým osobám organizovať a usporadúvať hromadné podujatia športovej, kultúrnej, spoločenskej a inej povahy, v záujme obmedzenia stretávania sa osôb, ľudí a šírenia prenosného ochorenia v rámci preventívneho charakteru, s účinnosťou od 10. 3. 2020 do 23. 3. 2020 na území obce Kotešová a v organizáciách s pôsobnosťou obce Kotešová

**vydáva toto opatrenie**

Obec Kotešová – v obci Kotešová na celom území:

* Zakazuje sa organizovať kultúrne podujatia, hromadné spoločenské posedenia pre občanov, fyzické osoby a podnikateľov, ako aj miestnych organizácii pod obcou Kotešová,
* Zakazuje sa organizovať športové podujatia – Obecný futbalový klub, Obecný stolnotenisový klub,
* Obmedzujú sa návštevy na obecnom úrade v Kotešovej v uvedenom termíne za účelom vybavovania písomnosti a potvrdení. Občania obce Kotešová môžu svoje žiadosti zasielať poštovou zásielkou na adresu: Obec Kotešová, 013 61 Kotešová 325, email: ocukotesova@mail.t-com.sk, alebo telefonický na číslo: 041/5575843, 0903564311,
* Výnimku z obmedzenia návštev obecného úradu je možné uplatniť len v prípade neodkladných záležitosti ako je úmrtie v rodine, alebo živelná pohroma.
* V rámci čistoty objektu Obecného úradu v Kotešovej zabezpečiť dezinfekčné prostriedky a častejšie vykonávať čistotu priestorov, najmä kľučiek na dverách.
* Zabezpečiť informovanosť občanov na svojej web stránke [www.kotesova.info](http://www.kotesova.info), v miestnom rozhlase a prostredníctvom SMS správ o prijatých opatreniach obce Kotešová ako aj Úradu verejného zdravotníctva SR.

Základná škola s materskou školou Kotešová 378:

Riaditeľka Základnej školy s materskou školou Kotešová 378 zabezpečí:

* Informovanie rodičov o možnosti uzatvorenia prevádzky základnej školy a materskej školy v prípade výskytu podozrenia na uvedené infekčné ochorenie
* Zabezpečiť hygienické dezinfekčné prostriedky na neustále čistenie - umývanie rúk, ako aj priestorov miestnosti a kľučiek na dverách budov,
* Zabezpečiť organizáciu vyučovacieho procesu tak, aby žiaci mali dostatočný čas v obmedzenom počte navštíviť školskú jedáleň za účelom odobratia stravy,
* Obmedziť návštevy školy a materskej školy osobami, ktoré ponúkajú podnikateľské aktivity za účelom predaja svojich produktov, ako aj osôb, ktoré nie sú občanmi obce, alebo nie je známa ich cestovateľská anamnéza,
* Komunikovať s vedením školy poštovou formou – zasielanie pošty na adresu, Základná škola s materskou školou Kotešová 378, tel.: 041/5540669, alebo emailom: zskotesova378@gmail.com,
* Informovať zriaďovateľa Obec Kotešová o každom podozrení na infikovanie uvedeným infekčným ochorením.
* Zabezpečiť informovanosť rodičov a občanov na svojej web stránke <https://zskotesova.edupage.org/>  prijatých opatreniach obce Kotešová, Základnej školy s materskou školou Kotešová 378, ako aj Úradu verejného zdravotníctva SR.

Spoločný stavebný úrad pre obce v okrese Bytča - pre všetky obce, ktoré sú začlenené v tomto spoločnom stavebnom úrade ako samostatné stavebné úrady obcí:

* Obmedziť v uvedenom období prijímanie nových žiadosti o vydanie stavebného povolenia, alebo Oznámenia o drobnej stavbe a iných konaní v rátane kolaudačných konaní,
* Občania môžu svoje otázky zasielať poštou na adresu Spoločný stavebný úrad pre obce v okrese Bytča, Námestie SR č. 5, 014 01 Bytča, emailom na adresy zamestnancov:

Ing. Veronika Palková: email - stu.palkova@gmail.com , tel.: 0911525298

Ing. Miroslava Kubáňová: email - kubanovastu@gmail.com, tel.: 0904680690

* Zverejniť tento oznam na vchodových dverách spoločného stavebného úradu, že opatrenia trvajú v dobe od 10. 3. 2020 do 23.3.2020.

PhDr. Mgr. Peter Mozolík

 starosta obce Kotešová

0903564311